Krstačna kost
Krstačna kost (lat. sacrum) je trouglasta kost klinastog oblika, na dnu kičmenog stuba. Nalazi se iznad kaudalnih (repnih) pršljenova ili trtice, a zglobljava se (povezuje) s karlicom. Kod ljudi se obično sastoji od pet pršljenova, koji se spajaju u ranoj odrasloj dobi. Vrh prvog (najvišeg) krstačnog pršljena (S-1) zglobljava se sa posljednjim (najnižim) slabinskim (L-5) pršljenom. Poprečni nastavci prva tri krstačna pršljena su spojeni i formiraju široka bočna krila (alae), a artikuliraju sa centralno-poleđinskim dijelovima lamela karlične bočne kosti (ilium), kompletirajući tako karlicu. Složena mreža ligamenata održava krstačnu kosti u mjestu ovog zgloba, koji se zove sakroilijačni ili krstačnokarlični zglob. Između spojenih poprečne nastavaka donjeg krstačnog pršljena, sa svake strane, nalaze se nizovi od po četiri otvora (sakrumski forameni). Kroz ove otvore prolaze krstačni živci i krvni sudovi. Krstačni (sakrumski) kanal, koji prolazi kroz centar krstačne kosti predstavlja kraj kičmenog kanala. Funkcije kičmene moždine se završavaju na razini prvog sakrumskog pršljena, ali njen nastavak, u terminalnom koljenu (phyillum terminale), može se pratiti kroz krstačnu kost sve do prvog trtičnog pršljena.